Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 383/13/5502	Čadca, 23.4.2013
EEČ : 2-37-72-2013

U Z N E S E N I E

Trestná vec:	obvinený XXXXX 
Trestný čin:	falšovanie a pozmeňovanie verejnej listiny, úradnej pečate a úradnej uzávery podľa § 176 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX o XXXXX h pri pasovej kontrole a kontrole dokladov pre vedenie a prevádzku vozidla, príslušníkom Oddelenia cudzineckej polície XXXXX na hraničnom prechode v obcXXXXX, preukázal sa falošným vodičským preukazom evidenčného čísla XXXXX, vydaného na XXXXX dňa XXXXX na jeho meno s oprávnením na skupiny B, C, E, pričom expertíznym skúmaním Kriminalistického a expertízneho ústavu PZ SR Bratislava pod číslom XXXXX, zo dňa XXXXX bolo zistené, že predložené tlačivo vodičského preukazu evidenčného čísla XXXXXXXXX je falzifikát.

lebo je trestné stíhanie neprípustné podľa § 9 odsek 1 písmeno g.

Odôvodnenie:
Uznesením policajného orgánu Hraničného oddelenia Policajného zboru, XXXXX zo dňa XXXXX pod XXXXX bolo podľa § 160 odsek 1 Trestného poriadku začaté trestné stíhanie pre trestný čin falšovania a pozmeňovania verejnej listiny, úradnej pečate a úradnej uzávery podľa § 176 ods. 1 Trestného zákona účinného do 31. 12. 2005 a následne uznesením vyšetrovateľ Okresného úradu vyšetrovania Policajného zboru  SR v XXXXX pod sp. zn. XXXXX dňa XXXXX podľa § 163 odsek 1 Trestného poriadku bolo vznesené obvinenie XXXXX, pre trestný čin falšovania a pozmeňovania verejnej listiny, úradnej pečate a úradnej uzávery podľa § 176 ods. 1 Trestného zákona účinného do 31. 12. 2005, na tom skutkovom základe, ako je uvedené vo výrokovej časti uznesenia policajného orgánu.

Uznesením vyšetrovateľ Okresného riaditeľstva Policajného zboru v  XXXXX, pod spisovou značkou XXXXX zo dňa XXXXX bolo trestné stíhanie podľa § 173 odsek 1 písmeno a/ Trestného poriadku, účinného do 31.12.2005 prerušené pre neprítomnosť obvineného XXXXX.

Na základe článku 6 ods.1 Európskeho dohovoru o odovzdaní trestného konania bolo trestné stíhanie odovzdané na XXXXX pričom Generálna prokuratúra XXXXX republiky prípisom zo dňa 24.11.2008 oznámila Krajskej prokuratúre XXXXX že prevzala trestné konanie voči obvinenému XXXXX.   

Dňa 27.03.2013 bolo Okresnej prokuratúre v Čadci doručené rozhodnutie ukrajinskej strany, ktorým bolo rozhodnuté o skutku, pre ktorý bolo odovzdané trestné stíhanie obvineného XXXXX do XXXXX. Týmto rozhodnutím bolo zastavené trestné stíhanie z dôvodu premlčania. 

Podľa článku 35 odsek 1 písm. b/ Európskeho dohovoru o odovzdávaní trestného konania dojednaného dňa 15. mája 1972 v Štrasburgu, ktorý ratifikovala Slovenská republika a Česká republika, osobu, nad ktorou bol vynesený právoplatný a vykonateľný trestný rozsudok, nemožno pre ten istý trestný čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest nemôže byť už vykonaný vzhľadom na premlčanie.  

Uznesením prokurátorky Okresnej prokuratúry v Čadci zo dňa 16.04.2013 bolo v trestnom stíhaní obvineného XXXXX pod Pv 481/00 - 24 podľa § 228 odsek 5 Trestného poriadku pokračované, nakoľko pominul dôvod na prerušenie trestného stíhania 

Podľa § 9 ods.1 písm. g/ Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené, ak tak ustanovuje medzinárodná zmluva.

Keďže v tomto prípade je trestné stíhanie XXXXX neprípustné podľa § 9 ods.1 písm. g / Trestného poriadku, z vyššie uvedených dôvodov som rozhodla tak, ako je uvedené vo výrokovej časti tohto uznesenia a trestné stíhanie som podľa § 215 ods.1 písm. d/ Trestného poriadku zastavila.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho oznámenia, cestou Okresnej  prokuratúry  Čadca na Krajskú prokuratúru  Žilina.  Obvinený ako aj poškodený sú oprávnenými osobami na podanie sťažnosti proti uzneseniu. Sťažnosť má odkladný účinok.

JUDr. Anna Lašová
prokurátorka